text: SønderjyskE tog guldet
  12 april 2015 kl. 13.59
  Efter en benhård 5. kamp i danmarksmesterskaberne vandt SønderjyskE overlegent 6-1 på hjemmebanen i Vojens over Esbjerg Energy.
  Esbjerg Energy gik ellers til pucken, og spillede så hårdt, det blev til hele fem udvisninger til vestjyderne.
  Det lod hjemmeholdet sig ikke provokere af - først efter 50 minutter fik de deres første udvisning.
  Den chance lod Esbjerg ikke gå fra sig og fik efter 51 minutter deres første scoring.
  Trods nederlaget spillede Esbjerg Energy godt og hårdt, og sønderjyderne kan i høj grad takke deres finske målmand Joni Myllykoski for sejren.
  De sønderjyske fans kårede Thomas Spelling som kampens bedste spiller.
  